Fir- rumanz Alte Vestiga jinħassu sewwa l- isfond storiku u kulturali Tedesk , imma anki l- ġibda lejn il- kultura Klassika u dik Orjentali . Xi tgħid dwar dan ? Il- fatt li l- Alte Vestiga ( aħjar insejjaħlu b' ismu milli nsejjaħlu rumanz ) ambjentajtu barra minn Malta kien li ċerti temi ma stajtx niżviluppahom u nitkellem dwarhom kieku ambjentajtu f' pajjiżna , u dan minħabba raġunijiet kulturali u storiċi fost l- oħrajn ; barra li ridt indaħħal parti mill- istorja Ewropea tas- seklu l- ieħor fil- plott . Vera , fl- Alte Vestiga tinħass ħafna l- kultura Klassika u dik Orjentali , u dan għall- fatt li jiena nemmen li għandna ħafna x' nitgħallmu minn dawn il- ħsibijiet . Fl- istess ħin ippruvajt nilħaq kompromess bejn il- ħsieb tal- Punent ( il- ħsieb tal- loġika ) , u dak tal- Orjent ( il- ħsieb essenzjalment spiritwali ) , li t- tnejn jikkumplimentaw lil xulxin , għad li mhux dejjem ikun il- każ minħabba l- indħil politiku u dak soċjo - reliġjuż li finalment jiggvernaw stat . Biex nipprova nfiehem xi rrid ngħid inġib l- eżempju bil- paradigma Ġudeo - Kristjana fejn fost l- oħrajn , din tibbaża l- ħsieb tagħha fuq " il- magħna jew kontra tagħna " , mentri dik Orjentali hija aktar fluwida , organika u armonjuża man- Natura . Pereżempju , aħna tal- Punent għandna ħabta nirraġunaw bil- lingwaġġ ta' Either / Or : Alla / xitan , tajjeb / ħażin ( ħsieb li ħa spinta 'l quddiem minn Platun , Aristotli , etc . ) , mentri dawk tal- Orjent iħobbu jirraġunaw bil- lingwaġġ tal- Perhaps : jiġifieri , il- probabbiltà ta' toroq oħrajn , ( Kunfuċju , Lao - Tzu , etc ) . U naħseb li meta tirraġuna bil- lingwaġġ tal- Perhaps tkun aktar miftuħ għal ideat ġodda u inqas dommatiku , u bħala riżultat tkun inqas suġġett li tispiċċa tagħlaq il- bibien tal- oraklu tal- għerf , hekk kif jiġri spiss f' soċjetajiet relattivament konservattivi . Minn dan l- aspett , jekk il- qarrej joqgħod attent għandu jinduna li fl- Alte Vestiga hemm bilanċ sħiħ fejn jidħol it- tagħlim tal- Punent u dak tal- Orjent . Wieħed minn dawn l- eżempji hu li fix- xogħol tiegħi , Ġesù Kristu u Sokrate ( Punent ) , huma kkwotati daqs kemm jiġi kkwotat il- Budda u Konfuċju ( Orjent ) . Inti rnexxielek b' mod sinerġiku tgħaqqad dak li studjajt u qrajt mal- karattru kreattiv li hemm fik permezz tal- forma tar- rumanz . Kemm swiek dan f' termini ta' żmien u anki ta' enerġija ? L- Alte Vestiga ilni naħsbu ħajti kollha u domt niktbu erba' snin ( proprjament , l- oriġinali kien fih id- doppju bħala volum , imma minħabba raġunijiet varji kelli nniżżlu għal dak li ppubblikajt ) . Ktibtu permezz tas- skiet u fis- skiet , u meta ngħid fis- skiet , jiġifieri fl- anominat assolut ġaladarba jiena ma jien ħadd ; u meta tkun inviżibbli f' għajnejn id- dinja jirnexxilek tara affarijiet li l- " akklamat " ftit għandu probabbiltà li jarahom , ġaladarba jkollu r- rifletturi fuqu . Ħa nġib eżempju , għad li xi ftit esaġerat , u nispera li ma niġix miżinterpretat : jiena ngħid li l- akbar Kattoliku li rarament jista' " jgħix " ħajja ta' nisrani huwa l- papa nnifsu , u dan għaliex ta' madwaru joħolqulu ambjent pjuttost " komdu " , u apparti minn hekk , ikun diffiċli ħafna għalih biex ikun f' pożizzjoni li jgħid biċ- ċert min huma dawk ta' qalb tajba ġenwinament fost l- entourage , u għaldaqstant , il- papa qatt ma jista' jkun f' pożizzjoni li jikteb rumanz " realista " ambjentat fil- palazzi tal- Vatikan . Huwa proprju meta tagħżel li fid- dinja ma tkun ħadd li mbagħad id- dinja tippermettilek li tidher quddiemek kif inhi , milli kif tixtieq li tkun biex timpressjonak ; u huwa tabilħaqq meta tgħaddi inosservat li jibda jirnexxilek tiddixerna d- dinja u tibda tiskopri realtajiet li mhux neċessarjament jagħtu gost lill- kollettiv . Jinħass li fost l- imħabbiet tiegħek hemm il- qari , il- filosofija , l- arti in ġenerali u l- ivvjaġġar . Kemm huwa minnu dan ? Il- qari huwa importanti ħafna għalija u dan għal ħafna raġunijiet , fosthom li jippermettili nagħlaq ħalqi u nara xi jrid jgħid ħaddieħor . Naħseb li aħna imderrija f' sistema li l- ħin kollu rridu ngħidu tagħna , u ftit għandna paċenzja nisimgħu xi jrid jgħid ħaddieħor . Jekk ngħidu tagħna biss , xejn ma nitgħallmu ġdid ġaladarba nkunu qed ngħidu dak li nafu diġà , mentri jekk nitgħallmu nisimgħu , speċjalment leħen is- skiet , allura nsiru ħafna inqas stupidi u medjokri milli aħna . L- ivvjaġġar mhuwiex xi prijorità f' ħajti , għad li nieħu gost insiefer mal- ħbieb ; imma jekk bis- safar nifhmu fruntieri ġodda ta' tagħlim ma tantx naqbel magħha din l- idea għaliex jiena naħseb li kollox hu inkorporat fl- esseri uman . Fost ħafna ħassieba kbar , Sokrate ftit li xejn ivvjaġġa f' ħajtu , bħalma qatt ma ħareġ mir- reġjun Prussjan il- filosfu kbir Immanuel Kant , u naħseb li ħadd ma jista' jinnega li dawn ma kinux ħassieba kbar . Jiena naħseb li jekk il- Bniedem irid jitgħallem xi ħaġa ġdida f' ħajtu , dan jista' jagħmlu kullimkien , saħansitra anki billi joqgħod josserva naħla jew għasfur tal- bejt . Għax hekk kif ktibt fl- Alte Vestiga : is- Sagru Graal jista' jkun kollox : minn tbissima , sa inti stess . . . dejjem jekk taf tkun sensittiv biżżejjed biex tagħti dinjità lid- dinja ta' madwarek . Min- naħa l- oħra , l- arti hija importanti ħafna għalija għaliex naħseb li fid- dinja xejn mhu dak li jidher , u għaldaqstant , l- arti ( u l- arti vera ) tagħtik l- opportunità li tesprimi dak li huwa ferm ogħla mill- apparenzi u l- istint . Illum hemm letteratura rħisa u medjokri li timmira għall- eċċitazzjoni u l- masturbazzjoni fiergħa , u oħra li timmira għall- provokazzjoni intellettwali . Hemm psewdo - letteratura li tfinġi ruħha oriġinali filwaqt li m' hi xejn ħlief plaġju mlibbes libsa għall- okkażjoni , u letteratura li tibni b' mod kostruttiv u eklettiku fuq l- għerf u l- kitbiet ta' kittieba u għorrief universali . Kif tirreaġixxi għal dan , u fejn tpoġġi l- Alte Vestiga ? Jien selettiv ħafna fejn tidħol il- letteratura Maltija , u dan għal raġuni waħda : ftit huma dawk li verament iridu jgħidu xi ħaġa ġdida b' intellett kritiku , ħlief dak li trid tisma' l- massa , u l- problema ħafna drabi ma tkunx kwistjoni ta' medjokrità jew letteratura irħisa , iżda li llum aktar minn qatt qabel il- Bniedem qed jitlef l- identità tiegħu ; tilef il- kuntatt man- natura u mal- vera spiritwalità , sar jibża' mis- skiet u minflok , ħajtu qed jimlieha b' ħafna " storbju materjali " li aktar qed ikompli jiżvojtah spiritwalment . U allura jiena ngħid : kif jista' bniedem , li kontinwament qed jgħix ħajja ta' plaġjariżmu ċibernetiku , fejn kull wieħed ikun kopja tal- ieħor , u li jgħix ħajja kożmetika u strutturata għall- aħħar , jikteb letteratura ħassieba jekk mhux kitba li tirrifletti l- vojt tiegħu stess ? Huwa għalhekk li dawn it- tip ta' kotba pop jimxu ħafna għaliex huma ħafna dawk li huma ta' dan il- mudell . Fl- Alte Vestiga , permezz ta' karattru ewlieni kkwotajt lil Orazju fuq dan ir- rigward , fejn jgħid : " Jekk trid tikkommovini sad- dmugħ , l- ewwel li għandek tagħmel hu li tgħaddi mid- diqa inti stess . " U jiena naħseb li ftit huma dawk li jafu jgħixu s- sofferenza tat- tqala spiritwali ta' ħajjithom , u dan fost l- oħrajn għaliex illum aktar minn qatt qabel is- soċjetà in ġenerali qed tgħix ħajja sfrenata ; soċjetà bla sabar li qed tgħix f' kultura tax- short - cut bl- aktar mod irħis . Imma l- irħis , riżultat medjokri se jagħtik , anki fil- kitba . Tali awtur pop jew medjokri , jista' jbellagħha lill- massa li sar xi ħadd għax jaqrawh ħafna nies , imma fil- verità hu jaf ( sakemm ma jinzertax megalomanijaku ) , li ebda awtur serju qatt ma ġie akklamat mill- kollettiv , speċjalment fl- immedjat , jekk mhux biż- żmien minħabba l- fama li jkun laħaq kiseb tali awtur . U jiena naħseb li dawn it- tip ta' awturi tal- massa ftit għandhom ċans li xi darba għad jidħlu fil- Pantheon etern fejn fih hemm jgħixu dawk li verament taw xi ħaġa lill- umanità . Rigward fejn inpoġġi l- Alte Vestiga tiegħi , dan mhux jien nista' ngħidu , imma l- imħallef taż- żmien ; iżda xi wħud qaluli li bl- Alte Vestiga kxift verità skomda , u oħrajn saħansitra qaluli li l- messaġġ tiegħu huwa devastanti . Imma jien ngħid : liema hi l- aktar verità skomda u devastanti jekk mhux is- suppervja u l- kburija li jdawrulna wiċċna lejn l- oppost ta' fejn suppost għandna nfittxu l- verità – hi fejn hi u tiġi minn fejn tiġi ? L- ipokresija hija xi ħaġa terribbli . Kien hemm żmien meta kont nisma' xi wħud jeqirdu u jnewħu li m' hawn ebda ħsieb kreattiv u provokattiv fil- letteratura Maltija ( u dan mhu minnu xejn , għax illum jeżistu ħafna awturi tajbin ) . Iżda jkolli ngħid li din tagħhom hija projezzjoni qarrieqa biex jippreżentaw ruħhom bħala nies radikali u li aktarx mhuma xejn ħlief adoraturi sotterrani tal- konvenzjonalità . Ħaġa waħda naf , li jekk ktieb m' għandu xejn ġdid xi jgħid , allura awtomatikament se jispiċċa għal dejjem fil- belliegħa tal- medjokrità . Mill- perspettiva tal- lingwa , fuq naħa inti wrejt kemm jista' jkun dinamiku u flessibbli l- ilsien Malti . Min- naħa l- oħra jista' jinħass li f' ċerti każi esaġerajt fl- użu tal- element Romanz fejn faċilment stajt tuża kliem ta' oriġni Semitika . Kif tirreaġixxi għal dan ? Hemm xi raġuni partikolari wara din l- għażla , anki fid- dawl ta' Malta fil- qafas tal- Unjoni Ewropea ? Iva hemm raġuni u kollox kien premeditat . Fil- fatt , 'il quddiem għandha toħroġ il- verżjoni mqassra tal- Alte Vestiga li bażikament tinvolvi biss il- plott , fejn se nikkonverti kollox f' lingwa moderna ( peress li ISSA se noħolqu bħala RUMANZ , u dan se nagħmlu għall- konvenjenza ta' dawk il- ħafna li qaluli li xtaqu ħafna jaqrawh bħala verżjoni eħfef peress li l- Alte Vestiga ħassewh wisq tqil , apparti li ħarġet diġà l- verżjoni bl- Ingliż : traduzzjoni tal- bravu Alfred Palma li jisimha Memories of Recurrent Echoes ) . Issa , ir- raġuni għaliex għażilt li nuża lingwistika varja flimkien ma' metrika qasira u kliem arkajk ( u vvintat ) kienet li permezz t' hekk stajt nibni " barrikata " oħra biex inkompli " niddistilla " lill- qarrej tal- Alte Vestiga . Ċertament , qarrej bla sabar żgur li ma jkomplihx jaqrah " rumanz " bħal dan , u fil- fatt għamilt minn kollox biex l- Alte Vestiga ma jinqarax minn persuni bħal dawn ; mhux għax għandi xi ħaġa kontriehom , imma dawn aktarx issibhom qarrejja li jkunu jridu jmorru dritt għall- punt , u min iħobb imur dritt għall- punt , għandu ħabta li ftit li xejn ikun analitiku ; aktarx , dan ikun qarrej li jħobb jaqra dawk il- kotba " li jiżolqu " li semmejna qabel , u għaldaqstant lil dawn il- qarrejja ma rridx nitilfilhom il- ħin billi nikkonvinċihom li għandhom jaqbdu ktieb b' ieħor . Saħansitra anki l- preżentazzjoni tal- ktieb kienet studjata biex kemm jista' jkun ingerrex lil dawn it- tip ta' qarrejja pop : ktieb iswed faħma , b' emblema ta' figura li xejn ma tieħu gost toħlomha bil- lejl , u saħansitra ma niżżilt ebda identifikazzjoni fuq il- faċċata tal- ktieb biex b' hekk inkompli naqta' qalb dawk li forsi huma kemm xejn sensittivi moralment ; apparti li użajt isem stramb bil- Latin biex naċċerta ruħi li żgur ikunu ftit dawk li jieħdu grazzja miegħu , jekk mhux id- destinatarji li kelli f' moħħi . Alte Vestiga hu rumanz ta' kważi 500 paġna . Imma fih issib irrakkontat it- tiġrib estern u ġewwieni tal- bniedem universali u li mhux marbut biss ma' spazju jew żmien partikolari . Xi tgħid dwar dan ? F' dan id- dawl , Alte Vestiga seta' kien aktar konċiż , jew hu saħansitra taqsira ta' dak kollu li xtaqt tgħid ? Kif għidt aktar 'il fuq , oriġinarjament Alte Vestiga kien ilaħħaq mal- elf paġna u li fihom kien hemm imniżżel ferm aktar dettalji milli hemm fil- ktieb . Veru , ix- xogħol jittratta fuq il- qagħda eterna tal- Bniedem , li tali veritajiet mhux dejjem ikunu komdi għall- umanità u fil- fatt , kien għalhekk li għażilt li niżżilthom fuq forma ta' " rumanz " milli miktuba fuq forma ta' djalettika biex b' hekk ma nkunx wisq personali u dirett . Għandi xi ħbieb tiegħi li l- ktieb qrawh għall- ħames darba u dejjem jiġu jgħiduli li sabu xi ħaġa ġdida fih , u dan għaliex fih hemm kunċetti universali ( kultant subliminari ) , li appuntu jitkellmu b' lingwa waħda : dik umana li ma tiġi kkondizzjonata b' ebda epoka . Kif stajt tinnota , fih hemm kważi kull repart uman diskuss , u kif qaluli ċerti qarrejja analitiċi ( wara li għaddiet sena minn mindu qraw il- ktieb ) , hija aktarx kwistjoni ta' żmien u esperjenza biex tali qarrej se jasal biex jifhem dak li mhux neċessarjament se jaqbel miegħu waqt il- qari . Xi wħud qaluli li l- Alte Vestiga jagħtik daqskemm tixtieq tieħu minnu , u aktar kemm tinżel fil- fond fih aktar se jinżel fil- fond hu . Qarrej partikolari qalli wkoll li l- Alte Vestiga qatt m' għandek tiqaflu b' suppervja , tieħdu personali u tiddikjaralu gwerra , għax inkella jweġġgħek żgur . U dan qed ngħidu mhux b' xi forma ta' awto - eżaltazzjoni , imma għax appuntu qaluh il- qarrejja stess . Mill- banda l- oħra , kieku f' ċerti temi kont aktar konċiż ma naħsibx li kont inkun ta' ġid għall- qarrej , imma naħseb li jekk tali qarrej irid jagħmel riċerka serja ma jsibhiex diffiċli biex jikkonferma dak li ktibt . Imma dan il- pass deherli li l- qarrej għandu jagħmlu u mhux jien , anki biex nirrispetta l- prinċipji morali ta' dak li jkun . Għaliex Alte Vestiga kellu bżonn Daħla ta' Oliver Friggieri , Introduzzjoni ta' Kenneth Wain u Riflessjoni ta' Peter Serracino Inglott ? Dan għamiltu minħabba kwistjoni ta' nuqqas ta' fiduċja fil- prodott tiegħek , jew bħala spinta biex Alte Vestiga jintlaqa' aħjar mill- kritiċi u mill- qarrejja / xerrejja prospettivi ? Xejn minn dan , u għalkemm inħossni onorat bil- firma tagħhom , dan wettaqtu għal raġuni waħda u sempliċi : L- idea tiegħi kienet li dawn il- ġentlomi fost l- oħrajn iservu wkoll bħala shock absorbers morali għall- qarrej . Għal min ġie miktub ir- rumanz tiegħek Alte Vestiga ? Jista' jinftiehem mill- qarrej medju li m' għandux il- bagalja kulturali rikjesta biex jifhem eżattament x' kellek f' moħħok meta ktibtu ? L- Alte Vestiga ktibtu prinċipalment għall- individwalist , u l- individwalist jista' jkun kulħadd , basta dak li jkun jaħseb b' moħħu . Pereżempju fil- ktieb insemmi ħafna l- kelma " kollettiv " u dan mhux bi żvista . Jekk tħares lejn id- dinja ta' madwarek tinduna li kollox hu programmat għall- kollettiv : reliġjon sensazzjonalista ( mingħajr spiritwalità ) , programmi televiżivi ( bħal talk shows tal- massa , li mhemmx għalfejn insemmi liema huma għax naħseb li fhimtni ) , kotba pop u soap operas li jeżaltaw lill- istint primittiv , u saħansitra anki l- attivitajiet hekk imsejħa kulturali , fejn issib li ħafna minnhom ikunu loġistikament ippreparati għall- massa minħabba li l- massa tiġġenera l- flus . Kollox hu ddisinjat għall- massa . Pereżempju : qatt smajt b' xi struttura li tieħu ħsieb lill- individwalist ? U ironikament , kienu l- individwalisti dawk li taw xi ħaġa sabiħa lid- dinja : artisti , reġisti , mużiċisti , poeti , ħassieba , u l- profeti ta' kull żmien . Kif għidt diġà , l- individwalist jista' jkun kulħadd , irrilevanti xi stat jieħu f' ħajtu dak li jkun ; imma li jagħmlu individwalist hu l- ħsieb oriġinali tiegħu , li ma jiddejjaqx jiġi ttimbrat bl- aħmar għax jagħżel li jaħseb b' moħħu milli x' jgħid l- oraklu tal- kollettiv . Dawn in- nies ftit hawn min jaħseb fihom għax huma fil- minoranza u għaldaqstant ftit jiġġeneraw flus , u jekk inti ma tkunx ingranaġġ ewlieni fil- makkinarju tal- ekonomija , allura tiġi mwarrab awtomatikament . Dawn l- individwalisti jafu x' jiġifieri meta tiftaħ it- televiżjoni u jaraw xi " parteċipant " li m' għandux x' jagħmel li joħodlok xi siegħa sħiħa jgħid l- istorja medjokri ta' ħajtu fuq xi programm li jeżalta l- logħob tal- flus meta mbagħad biex artist juri leħnu jrid iħallas eluf ta' Euro biex jidher għal ħames minuti biss . Issa , jekk l- Alte Vestiga jistax jiġi mifhum mill- qarrejja li m' għandhomx bagalja kulturali daqshekk vasta ngħid li kulħadd jista' jitgħallem xi ħaġa . Pereżempju , biex tapprezza u tifhem l- ispiritwalità tal- mużika klassika mhemmx għalfejn tkun Mozart . Ngħid għalija , dak il- ftit li naf , ma ġibtux mill- kotba biss , imma bl- osservar tal- ħajja ta' kuljum , bl- osservar tan- natura u bis- smigħ tas- skiet ; u meta jirnexxilek tagħmel dan , imbagħad tasal biex tifhem ħafna affarijiet oħrajn . Ħafna mill- figuri tiegħu , il- kbir Michelangelo mhux mill- anatomija tal- bniedem kien jeħodhom , imma mill- figuri tas- sħab ! U naħseb li lejn is- sħab kulħadd jaf iħares . Ftit li xejn jimporta kemm taf tikkwota l- ħassieba tal- passat , u jekk dan għamiltu fl- Alte Vestiga kien minħabba l- loġistika tal- argument . Li kelli f' moħħi kien li fil- limitazzjoni tiegħi ppruvajt inkun ta' għajnuna lil dawk li qatt ma ħassewhom parti mill- kollettiv mekkanizzat . U jekk irnexxilix inwettaq dan il- għan , forsi dil- mistoqsija aktar jista' jirrispondiha kull individwalist li qara l- ktieb , flimkien maż- żmien . X' jagħmel fil- ħajja ta' kuljum ? X' inhuma l- passatempi tiegħu ? Għandi 39 sena , single b' għażla , u okkupat bid- dinja żgħira tiegħi fejn fost l- oħrajn tinkludi l- arti ( pittura ) , qari , kitba , riċerka , ħbieb , ġiri fin- natura , u fuq kollox , skiet u aktar skiet . Bħala " passatempi " fost oħrajn inħobb nisma' l- mużika klassika u naqra l- ħassieba l- kbar , għad li dawn ma nikkunsidrahomx bħala passatempi , imma obbligu lejn dawk li Alla tahom id- don kbir tal- għerf u lejn dawk li permezz tagħhom Alla semmalna l- vuċi tiegħu mis- smewwiet . Fit- tmiem tar- rumanz Teo juri d- determinazzjoni li jikteb ktieb . Jingħad ukoll li l- ktieb tiegħu ( se ) jiġi " miżinterpretat skont il- bżonn u l- indifferenza ta' dak li jkun . " Teo hawn huwa Anton Sammut stess ? Skont Sammut kull interpretazzjoni hi dejjem miżinterpretazzjoni ? Iva , Teo u s- sottoskritt f' dan il- każ huma l- istess , speċjalment mill- mawra ta' Pariġi 'l quddiem . U din l- evidenza niltaqgħu magħha proprju meta fl- aħħar jum li għadda f' din il- belt li ħabat fl- ewwel ta' Settembru tal- 1970 , Teo ħassu bħallikieku reġa' twieled fi bniedem ġdid ; u dik id- data taħbat il- ġurnata ta' twelidi . Daħħalt din il- parentesi personali biex appuntu nissottolinja din l- aħħar sentenza li biha għalaqt il- ktieb ; u hemm raġuni għaliex . Minn qara l- ktieb bi ftit paċenzja jaf li l- Alte Vestiga mhux dejjem jikkumplimentalek dak li tkun bnejt fuqu tul ħajtek kollha , u meta aħna l- bnedmin bil- limitazzjoni kollha tagħna niltaqgħu ma' xi ħaġa li tmur kontra dak li bnejna fuqu jiġi awtomatiku l- istint difensiv biex nirreaġixxu , u dan fost l- oħrajn jitħaddem permezz tal- indifferenza kif ukoll bl- għodda tal- miżinterpretazzjoni ; u jien onestament konvint li l- miżinterpretazzjoni , kultant , hija aktar healthy għall- Bniedem milli l- interpretazzjoni korretta tal- affarijiet . Naħseb li kull qarrej analitiku jaf x' qed ngħid u l- għaliex l- Alte Vestiga ( se ) jiġi miżinterpretat skont il- bżonn u l- indifferenza ta' dak li jkun . Anki jekk inħarsu lejn l- istint difensiv tal- karattri nfushom tal- ktieb jidher ċar dan li qed ngħid , fejn fost l- oħrajn , kienu lesti jagħmlu minn kollox biex " jibqgħu għaddejjin " , anki billi jiġu indifferenti mill- " verità " . Il- Bniedem huwa l- aktar annimal li kapaċi jadatta ruħu għal kull eventwalità , u xi kull tant , biex jagħmel dan ikollu bżonn " igiddeb " jew jimmiżinterpreta l- affarijiet . Pereżempju ħafna tfal jiġu imderrija li Father Christmas jeżisti u dan fost l- oħrajn minħabba bżonnijiet eżistenzjali li jkollhom bżonn it- tfal ta' ċerta età . Imma dan jiġri fil- kbar ukoll għaliex anki l- kbar għandhom bżonn ċerti bżonnijiet eżistenzjali , u allura anki l- kbar għandhom bżonn il- Father Christmas personali tagħhom , għax il- verità , kultant , taf tkun krudili ħafna mingħajr Father Christmas . Mela f' dan il- każ , dawk li għal xi raġuni jew oħra se jimmiżinterpretaw l- Alte Vestiga skont il- bżonnijiet tagħhom , ( pereżempju li l- ktieb " ma jgħid xejn " , jew , " wisq patetiku " , etc . ) , huma individwi normali u intelliġenti , u għax huma bħala tali , dawn ukoll se jduru lejn il- Father Christmas personali tagħhom , biex l- affarijiet jibqgħu l- istess , biex il- Bniedem jibqa' l- istess ; hekk kif għalaqt il- ktieb . F' Alte Vestiga jissemmew bosta personaġġi li b' għerfhom għanew il- kultura dinjija . Imma l- aktar li jispikkaw direttament jew indirettament huma Sokrate , Kristu u Nietzsche . Xi tgœħd dwar dan ? Dawn il- personaġġi kbar ma daħħalthomx b' kumbinazzjoni , imma għax kull wieħed minnhom jirrappreżenta kunċett ta' ħsieb partikolari imma fl- istess waqt hemm denominatur li jgħaqqadhom flimkien : it- tlieta li huma b' xi mod ġew riġettati mid- dinja minħabba t- tagħlim radikali tagħhom . Sokrate ġie mixli li kkorrompa moħħ iż- żgżażagħ b' tagħlim qarrieqi fuq l- allat , u ngħata l- piena tal- mewt . Fuq Kristu m' hemmx għalfejn nelaboraw , u sa ċertu punt anki l- filosfu Nietzsche ġie " kkundannat " . Għaliex seħħ dan ? Għax dawn il- ħassieba kixfu verità terribbli lill- umanità . Xi ftit jew wisq kulħadd jaf xi ħaġa fuq Sokrate u l- għaliex ġie kkundannat għall- mewt , u fuq Kristu nerġa' ngħid m' hemmx għalfejn nelaboraw għax kulħadd jafha l- akbar storja li qatt seħħet fid- dinja ; imma ftit huma dawk li jafu x' qal , u għaliex il- filosfu Friedrich Nietzsche ġie " mwarrab fil- ġenb " . Ebda ħassieb kbir fid- dinja ma ġie miżinterpretat daqskemm ġie miżinterpretat dal- ħassieb Ġermaniż , u dan mhux min- Nażisti biss ( b' daqqa t' id t' oħtu li kienet anti - semita mill- kbar ) , imma saħansitra minn akkademiċi u ħassieba oħrajn , u għaldaqstant jidhirli li għadha ma twettqitx ġustizzja ma' dan ( l- anti ) filosfu kbir . Ta' 24 sena , Nietzsche kien diġà professur tal- filoloġija klassika . Iżda l- akbar marka li ħalla warajh kien bħala filosfu ; anzi , bħala anti - filosfu ! Dan il- ħassieb " psikoanalitiku " kien dak li qal dik il- famuża frażi li " Alla miet " ( u mhux li Alla ma jeżistix ) ; affermazzjoni , madankollu , li ġiet miżinterpretata kompletament ( u Nietzsche għadu jiġi miżinterpretat sal- lum , ħafna drabi mhux minħabba nuqqas ta' ħila , imma għax kif tkellimna qabel , il- bniedem għandu bżonn jimmiżinterpreta ċerti affarijiet biex " jibqa' għaddej " ) . Fl- opinjoni tiegħi , lil Nietzsche qatt ma tista' tifhmu b' moħħ ta' filosfu , u wisq iktar b' dak ta' Teologu , imma b' moħħ ta' " newro - psikologu " , fis- sens li dak li kiteb Nietzsche ma kienx kontinwazzjoni fuq l- evolviment tal- ħsieb uman , bħalma jiktbu filosfi oħrajn , imma fuq L- GĦALIEX tal- ħsieb uman ; u hawn tidħol il- verità terribbli tiegħu ( kif sejħilha hu stess ) . Imma hawnhekk mhuwiex il- każ li noqogħdu nelaboraw fuq dal- ħassieb kbir għax żgur ma nispiċċaw qatt . Li xtaqt nissottolinja b' dawn it- tliet personaġġi kbar fl- Alte Vestiga kien li bil- mod uniku tagħhom irrappreżentaw ( u jirrappreżentaw ) " l- antitesi " tat- traġedja umana ta' kull żmien . Kif iwieġeb Anton Sammut jekk xi ħadd jgħidlu li fl- Alte Vestiga spiss jinħass temperament misoġinu ? Huwa minnu dan , speċjalment fir- raba' parti tal- ktieb , fejn il- mara ta' spiss tiġi " attakkata intellettwalment " . Iżda dan għamiltu b' ebda ħsieb li nbaxxi lid- dinjità tal- mara ; anzi , li ridt nagħmel kien li nagħti xokk eżistenzjali , u jiena ngħid li biex " qalb wieqfa " terġa' tħabbat , " xokk eżistenzjali " jkollha bżonn u mhux kumplimenti u ċikkulatini . Meta tkellimt fuq il- mara f' dan ir- rigward għamiltu mill- perspettiva ta' suspended issues ta' natura psiko - sesswali li ħafna rġiel ibatu minnhom . Fil- fatt , jekk il- qarrej joqgħod attent isib li pereżempju t- temperament misoġinu ta' Magda u Fritz ma kienx wieħed kapriċċuż , imma wieħed ġenetiku ġej minn nannuhom Klaws , u terġa' u tgħid it- temperament misoġinu ta' Klaws jaf l- oriġni tiegħu xi mkien ieħor fil- passat , sakemm din ir- rotta retrospettiva ssib l- oriġni tagħha proprju biċ- ċensura li dabbret Marija ta' Magdala minn xi wħud li ma riedu b' ebda mod li l- mara jkollha poteri ċentrali fl- istorja tal- Bniedem ; imma dan hu argument ieħor . Ma tantx ħadt gost nikteb ċerti affarijiet fuq il- mara b' dan il- mod , imma kelli bilfors indaħħal ċerti veduti sessisti biex inwassal il- punt . Fl- aħħar mill- aħħar , dak li ktibt fl- Alte Vestiga huma fatti reali tal- ħajja u ħadd ma jista' jinnegahom , koroh kemm huma koroh . Iżda min- naħa l- oħra , biex nibbilanċja dan kollu , jekk il- qarrej joqgħod attent jinduna li minn fost il- karattri kollha hija mara partikolari ( Nadia ) , il- vera eroina tal- ktieb , u dan issottolinjajtu b' ħafna sinjali u simboli . Pereżempju Nadia biss insibuha preżenti fl- erba' taqsimiet tal- ktieb , u dan wettaqtu mhux b' kumbinazzjoni . Għax l- eroj tal- ħajja mhuwiex il- filosfu , l- intellettwali jew l- irġiel ta' poter , imma dawk li jisfidaw u jirbħu l- kurrenti ostili tal- ħajja u li dawn ħafna drabi ssib li jkunu nisa ta' dinjità kbira , u mhux irġiel . Kollox hemm skop wara kull sekwenza fl- Alte Vestiga . Pereżempju l- karattru ta' Fritz huwa l- aktar wieħed li jinħass it- temperament misoġinu ġewwa fih , imma paradossalment kien dan il- karattru li f' sekwenza minnhom ( kapitlu 18 tar- raba' parti ) spiċċa jfaħħar lil mara partikolari bid- dinjità kollha tagħha . U din il- mara ma kinitx xi mħallef jew senatriċi , imma sempliċement persuna li kienet qed tieħu ħsieb " kamra tal- banju taħt l- art " ta' restorant . Ma poġġejtx lil din il- mara f' dak il- post partikolari bl- addoċċ , imma simbolikament ridt infisser li għad li d- dinja maskilista tipprova tagħmel minn kollox biex lill- mara jitfgħuha " taħt l- art " , nisa grandjużi u onesti qatt ma jħallu lill- irġiel jeħdulhom id- dinjità kbira tagħhom . Kien dan , il- messaġġ li ridt inwassal bħala antitesi pożittiva rigward dan is- suġġett , u jekk weġġajt lil xi ħadd jew ġejt miżinterpretat , nitlob skuża . Kif ukoll bil- Malti . ALTE VESTIGA ta' Anton Sammut ( 2008 ) - Studju ta' Patrick Sammut Strutturalment Alte Vestiga huwa rumanz li jifrex fuq 461 paġna , u li jinqasam f' erba' partijiet ewlenin . Temporalment ikopri seklu sħiħ : l- ewwel parti tkopri s- snin 1890 - 1900 ; it- tieni parti 1900 - 1920 ; it- tielet parti 1927 - 1944 ; l- aħħar parti 1963 - 1990 . L- ambjent ewlieni huwa dak tal- Bavarja , fil- Ġermanja . Il- qarrej jgħix flimkien mal- personaġġi li joħloq Anton Sammut avvenimenti kbar bħalma huma l- Ewwel u t- Tieni Gwerra Dinjija , u aktar tard il- bidla li ġabu magħhom is- snin 60 tas- seklu 20 . Ir- ritmu ta' Alte Vestiga jintrabat anki mal- alternanza bejn partijiet deskrittivi marbutin ma' spazji u perijodi storiċi , oħrajn riflessivi marbutin ma' movimenti u personaġġi artistiċi , filosofiċi , spiritwali u l- bqija . Hemm ukoll partijiet mimlijin azzjoni u hawn jidħlu elementi bħall- istennija jew ix- xokk . Meta l- qarrej jaħseb li l- materjal narrattiv spiċċa jew tilef minn saħħtu , Sammut jintroduċi b' mod naturali personaġġi ġodda fl- iżvolġiment tal- azzjoni . Rumanz massiċċ bħal dan għandu Daħla ta' Oliver Friggieri , Introduzzjoni ta' Kenneth Wain , u Riflessjoni aħħarija ta' Peter Serracino Inglott . Personaġġi : Anton Sammut isaħħaħ l- azzjoni tar- rumanz tiegħu b' numru mdaqqas ta' personaġġi differenti , li mhumiex biss maskili , imma anki femminili . Flimkien jirriflettu l- ġlieda bejn il- ħażin u t- tajjeb , il- vizzji u l- virtù , il- vendetta u l- maħfra , imma anki temi bħalma huma d- Destin , Alla , ir- rwol tal- Knisja fid- dinja , it- tagħlim ta' Kristu , il- ħajja u l- mewt , it- tbatija u s- sopravvivenza . II - personaġġi f' Alte Vestiga ġejjin minn klassijiet soċjali differenti , u huma sorijiet u qassisin , intellettwali , politiċi , studenti , universitari , militari , maġġordomi , bidilli , Lhud u l- bqija . Lingwaġġ : Fuq naħa dak li jħaddem Anton Sammut huwa lingwaġġ dinamiku , flessibbli ; fuq l- oħra naqraw b' doża qawwija ta' Malti Taljanizzat ( li aktar jintuża fil- kuntest taċ- ċrieki kulturali ) meta faċilment seta' jintuża kliem ta' nisel Semitiku u li jintuża fid- diskors ta' kuljum . Imma dan jindika wkoll li l- qarrej ta' Alte Vestiga jeħtieġ li jkollu bagalja kulturali mdaqqsa , jekk mhux vasta , biex japprezzah sewwa . Niltaqgħu ma' għadd kbir ta' riferimenti għal persunaġġi ( fosthom pitturi , kittieba , mużiċisti , ħassieba ) li ħallew il- marka taghħom fuq il- kultura u l- istorja dinjija . Il- lingwaġġ użat minn Anton Sammut huwa wkoll mera tal- kuntest Ewropew li Malta bdiet tagħmel parti minnu uffiċjalment minn Mejju tal- 2004 , għalkemm l- għeruq Ewropej imorru lura sekli sħaħ . Jista' jinħass li ċerti partijiet huma wisq profondi , twal u kumplessi mill- perspettiva ta' ħsieb . Dan ifakkarni f' silta li ltqajt magħha f' Alte Vestiga , fejn jingħad li , " xogħol letterarju għandu jiġi indirizzat biss lil dawk li jafu jsaqsu l- mistoqsijiet . Naf li dawn huma ftit , iżda Teo jrid iżomm quddiem għajnejh li n- nies komuni għandhom biżżejjed imbarazz x' jaqraw . " ( p . Il- varjetà tal- ambjenti hija aspett ieħor li jgħin biex dan ir- rumanz jinħass ritmikament mexxej . Apparti l- Ġermanja , aktar tard fl- istorja xi personaġġi jżuru pajjiżi bħalma huma Franza , l- Italja u anki Malta . Hija interessanti kif il- kittieb Malti bħal jestranja ruħu mill- pajjiż li fih twieled biex permezz tal- personaġġi mistħajla li ħalaq iħares lejn art twelidu mil- lenti ta' barrani li qed jara lill- gżejjer tagħna għall- ewwel darba f' ħajtu . Minn perspettiva iċken , fost l- ambjenti li fihom tiżvolġi l- azzjoni tar- rumanz , għandna l- villaġġ ( 'il bogħod mill- kurrenti ewlenin tal- Istorja ) , l- università , l- orfanatrofju , il- kamp tal- konċentrament , il- ħanut tax- xorb , il- kunvent , il- knisja jew is- sagristija , is- sala fejn isseħħ il- festa , il- bosk u x- xmara , id- diskoteka , u l- bqija . Bosta jistaqsu xi tfisser " Alte Vestiga " . It- tifsira jipprovdihielna l- awtur stess mill- bidu nett . Hija terminu Grieg li jfisser " fittex fil- fond " . Dan huwa għalhekk rumanz ta' tiftix : tal- verità , tal- ideal , ta' tweġibiet għal bosta mistoqsijiet ta' natura eżistenzjali u anki spiritwali . Din it- tiftixa jagħmilha l- ħin kollu Anton Sammut , imma jilbes jew jieħu s- suriet differenti tal- personaġġi li joħloq b' karattri u perspettivi ideoloġiċi differenti u drabi oħra opposti u kuntrastanti . Hija fuq kollox tiftixa li l- bniedem irid jagħmel ġewwa fih u anki billi jħares lura lejn l- imgħoddi , lejn l- esperjenzi li l- umanità ġarrbet matul is- sekli twal li ilha teżisti . U dan donnu bħala tweġiba jew tagħlima għal dawk li jaħsbu li l- istorja tal- umanità bdiet bihom , bla xejn u ħadd qatt ma eżista qabilhom . Hemm b' hekk il- ġlieda kontinwa bejn il- qalb u l- moħħ , il- fidi u r- raġuni , l- ispirtu u l- materjali . Waħda mill- mistoqsijiet li l- qarrej ta' Alte Vestiga huwa mistieden jistaqsi hija , " Il- ħajja hija verament assurda , jew wara din l- assurdità apparenti hemm pjan divin li ebda bniedem ma jista' jifhem ? " Spiss titħaddem il- manjiera dijaloġika li kienet għal qalb ħafna Sokrate . Bosta drabi niltaqgħu wkoll ma' riferimenti diretti jew indiretti għall- figura ta' Kristu fuq naħa , u ta' Nietzsche fuq l- oħra . Alte Vestiga jieħu wkoll il- forma ta' vjaġġ ġewwieni f - iktar irkejjen mistura tal- qalb u tal- intellett , u vjaġġ estern , anki matul bliet u rħula mill- isbaħ u rikki storikament u kulturalment . Għeluq : Alte Vestiga hu eżempju prattiku ta' min jemmen li qabel ma wieħed jazzarda jikteb jeħtieġ li jkun qara u qara bil- bosta . Huwa rumanz li joħloq distanza enormi bejnu u bejn rumanzi Maltin oħra li qed jinkitbu llum ; xi wħud minnhom saħansitra warrbu kull dimensjoni ta' estetika filwaqt li ħaddnu l- idea ta' letteratura rħisa , medjokri , sensazzjonalista , imma li tbigħ malajr u b' hekk effettiva f' sens ta' profitti , kbar jew żgħar kemm huma . Dak ta' Anton Sammut huwa wkoll risposta f' waqtha , alternattiva bis- sens għal min irid jitbiegħed mill- bosta produzzjonijiet medjokri u ta' ebda stimolu intellettwali li l- " media " lokali draw joffrulna minn mindu ġejna mberkin bir- rigal tal- pluraliżmu fil- qasam tax- xandir . Alte Vestiga issa jista' jinqara wkoll fl- Ingliż , permezz tat- traduzzjoni tal- poeta u traduttur Alfred Palma , bl- isem ta' Memories of Recurrent Echoes ( 2009 ) . Min huwa verament interessat fir- rumanz u jixtieq jidħol aktar fl- fond jista' jżur ukoll is- sit imtella' minn Stephen Cremona fl- indirizz